**LĪGUMS**

**Par Daugavpils pilsētas 15. logopēdiskā pirmsskolas izglītības iestādes Ventspils ielā 2A, Daugavpilī, būvkonstrukciju tehnisko apsekošanu**

Daugavpils 2017.gada 20.oktobrī

**Daugavpils pilsētas Izglītības pārvalde**, reģistrācijas Nr.90009737220, juridiskā adrese: Saules iela 7, Daugavpils, LV-5401, Latvija, tās **vadītājas Marinas Isupovas** personā, kura darbojas uz iestādes nolikuma pamata, un

**Sabiedrība ar ierobežotu atbildību “GEO CONSULTANTS”**, reģistrācijas Nr.40003340949, juridiskā adrese: Olīvu iela 9, Rīga, LV-1004, Latvija, tās **valdes locekļa** **ar tiesībām pārstāvēt kapitālsabiedrību atsevišķi Jāņa Ābeltiņa** personā,

pamatojoties uz Daugavpils pilsētas domes iepirkuma komisijas 2017.gada 18.septembra lēmumu (iepirkumu komisijas sēdes protokols Nr.4) atklāta konkursa “Daugavpils pilsētas Izglītības pārvaldes ēku būvkonstrukciju tehniskā apsekošana”, identifikācijas Nr.DPD 2017/92, 25.daļā “Daugavpils pilsētas 15. logopēdiskā pirmsskolas izglītības iestādes Ventspils ielā 2A, Daugavpilī, būvkonstrukciju tehniskā apsekošana” noslēdza šādu Līgumu:

1. **LĪGUMĀ LIETOTIE TERMINI**
2. **Pasūtītājs** – Daugavpils pilsētas Izglītības pārvalde, reģistrācijas Nr.90009737220, juridiskā adrese: Saules iela 7, Daugavpils, LV-5401, Latvija.
3. **Izpildītājs** – Sabiedrība ar ierobežotu atbildību “GEO CONSULTANTS”, reģistrācijas Nr.40003340949, juridiskā adrese: Olīvu iela 9, Rīga, LV-1004, Latvija.
4. **Līgums** – šis, starp Pusēm noslēgtais līgums.
5. **Puse/Puses** – Pasūtītājs vai Izpildītājs vai abi kopā.
6. **Objekts** – Daugavpils pilsētas 15. logopēdiskā pirmsskolas izglītības iestāde Ventspils ielā 2A, Daugavpilī.
7. **Darbi** – ēku tehniskā apsekošana, tehniskās apsekošanas atzinuma sagatavošana un nodošana Pasūtītājam saskaņā ar šo Līgumu, Līguma pielikumiem un spēkā esošajiem normatīvajiem aktiem.
8. **Autortiesību objekts** – saskaņā ar šo Līgumu Izpildītāja veiktā Darba rezultātā sagatavotais un Pasūtītājam nodotais tehniskās apsekošanas atzinums un citi materiālie objekti.
9. **Līgumcena** – Līgumā norādītā kopējā cena bez PVN, kuru Pasūtītājs samaksās Izpildītājam par pilnā apjomā un noteiktos termiņos veikto Darbu. Līgumcena ietver visus izdevumus, kāda Izpildītājam pienākas sakarā ar pilnīgu un pienācīgu Līgumā noteikto saistību izpildi.
10. **PVN** –pievienotās vērtības nodoklis.
11. **Darbu pieņemšanas - nodošanas akts** – pieņemšanas - nodošanas akts, ar kuru Pasūtītājs pieņem un Izpildītājs nodod tehniskās apsekošanas atzinumu.
12. **Līguma saistību izpildes garantija** – Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas kredītiestādes, kas ir tiesīga veikt darbību Latvijas Republikā vai apdrošināšanas sabiedrības izsniegta līguma saistību izpildes garantija 10% (desmit procentu) apmērā no līguma cenas. Kredītiestādes/apdrošināšanas sabiedrības garantijas saturam jāatbilst Līguma nosacījumiem un tajā nevar tikt iekļauti papildus ierobežojumi.
13. **Nepārvarama vara** – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
14. **LĪGUMA PRIEKŠMETS**
    1. Pasūtītājs uzdod un Izpildītājs apņemas Līgumā noteiktajā kārtībā un termiņos veikt Darbus saskaņā ar tehnisko specifikāciju (Līguma pielikums Nr.1), turpmāk tekstā – Tehniskā specifikācija, finanšu piedāvājumu (Līguma pielikums Nr.2), turpmāk tekstā – Finanšu piedāvājums, galvenā personāla sarakstu (Līguma pielikums Nr.3) (turpmāk tekstā – Galvenā personāla saraksts), līguma saistību izpildes garantijas noteikumiem (Līguma pielikums Nr.4), turpmāk tekstā – Līguma saistību izpildes garantijas noteikumi, un spēkā esošajiem normatīvajiem aktiem. Līguma pielikumi ir neatņemamas Līguma sastāvdaļas.
    2. Pasūtītājs apņemas samaksāt Izpildītājam par pienācīgu Darbu izpildi atbilstoši šī Līguma nosacījumiem.
15. **LĪGUMA SUMMA UN SAMAKSAS KĀRTĪBA**
    1. Atbilstoši Izpildītāja Finanšu piedāvājumam, par kvalitatīvu un pilnīgu Līgumā noteikto Darbu izpildi, kopējā Līguma cena ir 1390,00 EUR (*viens tūkstotis trīs simti deviņdesmit euro 00 centi*) bez PVN. Papildus Līguma cenai Pasūtītājs aprēķina un maksā PVN atbilstoši spēkā esošajiem normatīvajiem aktiem.
    2. Līguma cenā ir ietvertas Darbu izpildei nepieciešamie, Tehniskajā specifikācijā aprakstītie un spēkā esošajos normatīvajos aktos noteiktie darbi.
    3. Pasūtītājsapmaksu par Darbu izpildi Izpildītājam veic 30 (trīsdesmit) kalendāro dienu laikā no Darbu izpildes, Darbu pieņemšanas - nodošanas akta abpusējas parakstīšanas un Izpildītāja sagatavota Līguma noteikumiem atbilstoša rēķina saņemšanas.
    4. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.
    5. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
16. **LĪGUMA IZPILDES TERMIŅI**
    1. Izpildītājs apņemas 45 *(četrdesmit piecu)* kalendāro dienulaikā no šī Līguma stāšanās dienas izpildīt Līguma 2.1.punktā minētos Darbus.
    2. Līguma 2.1.punktā minētie Darbi ir izpildīti, kad ir abpusēji parakstīts Darbu pieņemšanas - nodošanas akts.
    3. Ja Pasūtītājs 10 (desmit) dienu laikā no Darbu pieņemšanas – nodošanas akta saņemšanas izvirza pamatotas pretenzijas par Darbu kvalitāti, tad Pasūtītājs ir tiesīgs neparakstīt attiecīgo Darbu pieņemšanas - nodošanas aktu, un Izpildītājam nekavējoties ir jānovērš pieļautās kļūdas un neprecizitātes.
    4. Pasūtītājam ir tiesības apturēt Līguma izpildi jebkurā brīdī, ja tam ir pamatots iemesls.
17. **PUŠU PIENĀKUMI UN TIESĪBAS**
    1. Izpildītāja pienākumi un tiesības:
       1. veikt Darbus atbilstoši Tehniskajai specifikācijai, Latvijas būvnormatīvam LBN 405-15 "Būvju tehniskā apsekošana" un iesniegt Pasūtītājam ēkas tehniskās apsekošanas atzinumu 3 (trīs) eksemplāros papīra formātā, kā arī pievienojot pilnu tehniskās apsekošanas atzinumu CD elektroniskā veidā PDF formātā;
       2. izpildot Darbus ievērot visas Latvijas Republikas spēkā esošajos normatīvajos aktos noteiktās prasības;
       3. nodrošināt Darbu izpildi, ko veic Izpildītāja iepirkuma piedāvājumā norādītais speciālists Gaļina Ivanova (būvprakses sertifikāta Nr.3-01103), mob. tālrunis 29224165, e-pasts [g.ivanova@artprojekts.lv](mailto:g.ivanova@artprojekts.lv);
       4. jebkurā laikā pēc Pasūtītāja pieprasījuma sniegt atskaiti par Darbu gaitu;
       5. ar Darbu pieņemšanas - nodošanas aktu nodot Darbu Pasūtītājam;
       6. 5 (piecu) darba dienu laikā no iepirkuma līguma abpusējas parakstīšanas dienas iesniegt Pasūtītājam piedāvātā speciālista civiltiesiskās atbildības apdrošināšanas līgumu atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā, ar atbildības limitu 100% no līguma summas par projektēšanu un ar to saistīto pakalpojumu veikšanu. Minētais līgums jāuztur spēkā no tā noslēgšanas diena līdz Darbu pieņemšanas - nodošanas akta parakstīšanas dienai.
       7. 5 (piecu) darba dienu laikā no iepirkuma līguma abpusējas parakstīšanas dienas iesniegt Pasūtītājam kredītiestādes vai apdrošinātāja izsniegtu Līguma saistību izpildes noteikumiem atbilstošu Līguma saistību izpildes garantiju 10% (desmit procentu) apmērā no līguma cenas. Līguma saistību izpildes garantija jāuztur spēkā no tās noslēgšanas dienas un visu līguma izpildes termiņu, un papildus 10 (desmit) kalendārās dienas;
       8. veikt citus Līguma, Līguma pielikumos vai normatīvos aktos noteiktos pienākumus vai darbības.
    2. Pasūtītāja pienākumi un tiesības:
       1. nepieciešamības gadījumā nodrošināt Izpildītājam piekļuvi un iespēju strādāt Objektā;
       2. ar Darbu pieņemšanas - nodošanas aktu pieņemt Darbus, ja tie atbilst Līguma nosacījumiem;
       3. veikt Līgumā paredzētos maksājumus.
18. **AUTORTIESĪBAS**
    1. Saskaņā ar šo Līgumu Izpildītāja Darbu rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti.
    2. Tehniskās apsekošanas atzinums kā autortiesību objekts ir uzskatāms par vienpersonisku Pasūtītāja īpašumu. Izpildītājam ir pienākums Tehniskās apsekošanas atzinumu nodot Pasūtītājam. Izpildītājs nav tiesīgs Tehniskās apsekošanas atzinumu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas.
    3. Izpildītājs ir atbildīgs par jebkuriem autortiesību vai patenta tiesību aizskārumiem vai cita veida intelektuālā īpašuma aizskārumiem, kas varētu rasties sakarā ar Tehniskās apsekošanas atzinuma izstrādi vai radītā tās turpmāku izmantošanu.
    4. Izpildītājs maksā Pasūtītājam jebkādu zaudējumu atlīdzību par autortiesību pārkāpumiem, kuri ir radušies Pasūtītājam Izpildītāja darbības vai bezdarbības dēļ.
19. **APDROŠINĀŠANA UN GARANTIJA**
    1. Izpildītājs uz sava rēķina uzņemas noslēgt piedāvātā speciālista profesionālās civiltiesiskās atbildības apdrošināšanu Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
    2. Izpildītājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam piedāvātā speciālista profesionālās civiltiesiskās atbildības apdrošināšanu par apdrošināšanas summu 100 % no piedāvājuma (līguma) cenas par projektēšanas un ar to saistīto pakalpojumu veikšanu.
    3. Piedāvātā speciālista profesionālās civiltiesiskās atbildības apdrošināšanas līgumu Izpildītājs uztur spēkā no tā noslēgšanas diena līdz Darbu pieņemšanas - nodošanas akta parakstīšanas dienai.
    4. Izpildītājs 5 (piecu) darba dienu laikā pēc Līguma abpusējas parakstīšanas dienas iesniedz Pasūtītājam kredītiestādes vai apdrošinātāja izsniegtu Līguma saistību izpildes noteikumiem atbilstošu Līguma saistību izpildes garantiju 10% (desmit procentu) apmērā no kopējās Līguma cenas.
    5. Līguma saistību izpildes garantiju Pasūtītājs ir tiesīgs izmantot, lai kompensētu Izpildītāja saistību neizpildes vai nepienācīgas izpildes rezultātā Pasūtītājam nodarītos zaudējumus vai lai ieturētu līgumsodu.
    6. Līguma saistību izpildes garantija ir spēkā visu līguma izpildes termiņu un papildus 10 (desmit) kalendārās dienas.
20. **PUŠU ATBILDĪBA UN LĪGUMSODS**
    1. Ja Izpildītājs nepienācīgi pilda Līgumā paredzētās saistības, Izpildītājs maksā Pasūtītājam līgumsodu 0,5 % (nulle komats pieci procenti) apmērā no Darbu kopējās līgumcenas par katru pārkāpuma dienu, bet ne vairāk kā 10 % (desmit procenti) no līguma cenas.
    2. Ja Pasūtītājs bez pamatojuma neveic maksājumus Līgumā noteiktajos termiņos, Pasūtītājs maksā Izpildītājam līgumsodu 0,5 % (nulle komats pieci procenti) apmērā no nokavēto maksājumu summas par katru kavējuma dienu, bet ne vairāk kā 10 % (desmit procenti) no līguma cenas.
    3. Ja izpildītie Darbi neatbilst Līgumā noteiktajām prasībām, Izpildītājam nekavējoties par saviem līdzekļiem ir jānovērš pieļautās kļūdas un neprecizitātes un jāiesniedz Pasūtītājam.
    4. Trūkumus Darbos Izpildītājs novērš par saviem līdzekļiem ne ilgāk kā 5 (pieci) dienu laikā no brīža, kad Pasūtītājs Izpildītājam ir nosūtījis attiecīgu pretenziju, un tas nedod tiesības uz Darbu izpildes termiņa pagarinājumu.
    5. Pasūtītājam ir tiesības ieturēt Izpildītājam aprēķinātu līgumsodu no Izpildītājam saskaņā ar Līgumu maksājamām naudas summām vai no Līguma saistību izpildes garantijas.
    6. Izpildītājs atbild par zaudējumiem, ko tas ar savu prettiesisku darbību vai bezdarbību nodarījis Pasūtītājam vai trešajām personām.
    7. Izpildītājs ir atbildīgs par tā piesaistīto apakšuzņēmēju Darbu izpildi atbilstoši Līguma noteikumiem un par zaudējumiem, ko Līguma izpildē iesaistītie apakšuzņēmēji ar savu prettiesisko darbību vai bezdarbību ir nodarījuši Pasūtītājam un trešajām personām. Izpildītājs ir atbildīgs par visu saistību izpildi pret apakšuzņēmēju, tajā skaitā samaksas veikšanu.
21. **NEPĀRVARAMA VARA**
    1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi Nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
    2. Pusei, kas nokļuvusi Nepārvaramas varas apstākļos, nekavējoties, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur Nepārvaramas varas apstākļu apstiprinājumu un raksturojumu.
    3. Ja Nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
    4. Par zaudējumiem, kas radušies Nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 14.2.punktam.
    5. Par Nepārvaramas varas apstākli nav uzskatāms:
       1. Izpildītāja darbinieku un citu Izpildītāja iesaistīto personu saistību neizpilde, nesavlaicīga vai nepienācīga izpilde;
       2. apstāklis, kad Izpildītājam vai tā nodarbinātajiem būvspeciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
22. **STRĪDI**
    1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
    2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Izpildītājam pārtraukt Darbu veikšanu, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
23. **KONFIDENCIALITĀTE**
    1. Izpildītājs apņemas ievērot konfidencialitāti, tajā skaitā:
       1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
       2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā.
    2. Pasūtītājs apņemas ievērot konfidencialitāti  un bez Izpildītājs rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
    3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
    4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
    5. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
    6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
24. **LĪGUMA SPĒKĀ STĀŠANĀS, GROZĪŠANA UN IZBEIGŠANA**
    1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lappuses augšējā labajā stūrī.
    2. Līgumu groza Pusēm noslēdzot rakstiskus Līguma grozījumus, kas kļūst par Līguma neatņemamo sastāvdaļu, ņemot vērā Publisko iepirkumu likuma regulējumu.
    3. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
    4. Pasūtītājs var vienpusēji izbeigt šo Līgumu neatlīdzinot Izpildītājam nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi 7 (septiņas) dienas iepriekš, ja iestājies vismaz viens no šādiem gadījumiem:
       1. Darbi tiek veikti neatbilstoši Līguma un/vai Līguma pielikumu un/vai spēkā esošo normatīvo aktu prasībām un/vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas 5 (piecu) darba dienu laikā Izpildītājs nenovērš pārkāpumu;
       2. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
       3. Pasūtītājam zūd nepieciešamība saņemt Darbu rezultātā izstrādāto tehniskās apsekošanas atzinumu.
    5. Gadījumā, ja Līgums tiek izbeigts Izpildītāja vainas dēļ Līguma 12.4.1.apakšpunktā paredzētajā gadījumā, Pasūtītājs ir tiesīgs ieturēt līguma saistības izpildes garantijas summu pilnā apmērā.
25. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
    1. Pakalpojumu sniegšanai Izpildītājs piesaista savā piedāvājumā minētos speciālistus un apakšuzņēmējus.
    2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē.
    3. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
    4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
    5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
    6. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
26. **CITI NOTEIKUMI**
    1. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
    2. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 5 (piecas) darba dienu laikā no to rašanās brīža rakstiski jāpaziņo otrai Pusei. Ja Izpildītājs nav iesniedzis Pasūtītājam attiecīgu paziņojumu šajā punktā noteiktajā termiņā, Izpildītājs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
    3. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
    4. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
    5. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
    6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
    7. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
    8. Ja kāds no Līguma noteikumiem ir pretrunā ar Līguma pielikuma noteikumiem, tad Līguma pielikuma noteikumus piemēro tiktāl, cik tos neierobežo Līguma noteikumi.
    9. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi
    10. Pasūtītāja atbildīgais darbinieks, kura pienākums ir kontrolēt Līguma izpildes gaitu un pēc otras Puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Būvniecības dokumentācijas nodošanas – pieņemšanas aktu vai citus ar Līguma izpildi saistītos dokumentus ir Daugavpils pilsētas Izglītības pārvaldes būvinženieris Vitālijs Kalniņš, tālr.65440576, e-pasts [vitalijs.kalnins@ip.daugavpils.lv](mailto:vitalijs.kalnins@ip.daugavpils.lv).
    11. Izpildītāja atbildīgais darbinieks, kura pienākums ir kontrolēt Līguma izpildes gaitu un pēc otras līgumslēdzējas puses pieprasījuma sniegt informāciju saistībā ar Līgumu, un kurš Līgumā ir pilnvarots parakstīt Būvniecības dokumentācijas nodošanas – pieņemšanas aktu vai citus ar Līguma izpildi saistītos dokumentus ir SIA “GEO CONSULTANTS” būvinženierisKaspars Rutks, tālr.67627504, e-pasts [gc@geoconsultants.lv](mailto:gc@geoconsultants.lv).
    12. Visi Līguma grozījumi, papildinājumi un pielikumi ir Līguma neatņemamas sastāvdaļas.
    13. Līgums sastādīts un parakstīts uz 9 (deviņām) lapām divos oriģināla eksemplāros, no kuriem viens eksemplārs atrodas pie Pasūtītāja un otrs eksemplārs – pie Izpildītāja. Abiem Līguma eksemplāriem ir vienāds juridiskais spēks.

1. **LĪGUMA PIELIKUMI**
   1. 1.pielikums – Tehniskā specifikācija uz 1 (vienas) lapas (*oriģināls*);
   2. 2.pielikums – Finanšu piedāvājums uz 4 (četrām) lapām (*kopija*);
   3. 3.pielikums – Galvenā personāla saraksts uz 1 (vienas) lapas (*kopija*);
   4. 4.pielikums – Līguma saistību izpildes garantijas noteikumi uz 3 (trīs) lapām (*oriģināls*).
2. **PUŠU REKVIZĪTI**

|  |  |
| --- | --- |
| **Pasūtītājs:**  Daugavpils pilsētas Izglītības pārvalde reģistrācijas Nr.90009737220,  Saules iela 7, Daugavpils, LV-5401, Latvija  AS “Citadele banka”, kods PARXLV22,  konts LV13PARX0000850062460  Daugavpils pilsētas Izglītības pārvaldes  vadītāja    *(personiskais paraksts)* M.Isupova | **Izpildītājs:**  SIA “GEO CONSULTANTS”  reģistrācijas Nr.40003340949,  Olīvu iela 9, Rīga, LV-1004, Latvija  AS “Swedbank”, kods HABALV22,  konts LV38HABA0551023527653  SIA “GEO CONSULTANTS” valdes loceklis    *(personiskais paraksts)* J.Ābeltiņš |